open-index/open-wikipedia-markdown huggingface dataset:
Phenomenal Woman: Four Poems Celebrating Women

**"Phenomenal Woman: Four Poems Celebrating Women"** on 1995. aastal avaldatud luuleraamat, mille autor on Maya Angelou. 

Selles on neli luuletust: "Phenomenal Woman", "Still I Rise", "Weekend Glory" ja "Our Grandmothers". 

## Sisu
Luuleraamatus räägitakse enese aktsepteerimisest ja naiste toetamisest. Luuletustes rõhutatakse enesekindlust ja tõrjutakse ühiskondlikke ilustandardeid. Raamatu keskmes on naise koht maailmas, kuidas temasse suhtutakse ja milline peaks olema tema suhtumine. 

Raamatus on ka tugevalt rõhutatud tumedanahalise naise rolli maailmas ja jõudu püsida tugevana. Oma luuletustes kirjeldab Maya Angelou ka mustanahaliste positisiooni tõusu Ameerika ühiskonna madalast kihist võrdsete õigusteni. Väga palju on teostes edu sümboleid. 

## Teemad
Luuletus "Phenomenal Woman" kirjutati 1978. aastal. See räägib tumedanahalisest naisest, kelle seksuaalsust ei defineeri ainult tema välimus. Selle luuletusega üritab autor öelda, et alati ei ole kõik seotud välimusega, vaid pigem enesekindlusega. 

Luuletus "Still I Rise", mis on kirjutatud 1978. aastal, kirjeldab kõneleja jõudu jääda tugevaks ja seista nende inimeste seas, kellele ta ei meeldi. Selles luuletuses toob ta pidevaks sümboliks naftapuurkaevu, mis väljendab suurt naftarikkust ning seda, et rikas naine on tõusu teel. 

Luuletuses "Weekend Glory", mis on kirjutatud 1983. aastal, räägib Angelou afroameerika naiste võimest olla tänulikud olenemata olukorrast. Selle luuletuse kaudu püüab ta näidata, et valgete inimeste elustiil on väga pinnapealne ja kunstlik ning ei hinnata olulisi asju elus. Angelou võrdleb selles luuletuses ka oma tõuse ja languseid ning selgitab, et elus on veel võimalik leida õnne ja võib ette tulla ka raskusi. Ta väidab, et igast raskushetkest tuleb leida killuke õnne. 

Luuletus "Our Grandmothers" on kirjutatud 1994. aastal. See räägib tumedanahalistest naistest ja nende võitlustest. Angelou toob esile mõtte, et kuigi naiste kehad võivad valutada ja murduda, peab nende vaim vastu kõikidele väljakutsetele, millega nad silmitsi seisavad. 

## Viited
Tegevuspõhine juhtimine

**Tegevuspõhine juhtimine** (ingl. k. *activity-based management;ABM*) on juhtimismeetod, mille puhul kasutatakse juhtimisotsuste tegemisel tegevuspõhise kuluarvestuse informatsiooni ning toimingute erinevaid tegevusnäitajaid. 

Hõlmab põhiliste toimingute, põhilisteks toiminguteks vajalike ressursside ja nende mahtude tuvastamist, ressursside ja nende mahtude seostamist toimingute tulemustega (väljundiga), mõõtmist, hindamist ja otsustamist. Tuvastatakse, kas toimingud on majanduslikult põhjendatud ja väärtust lisavad ning kas toimingud tuleb ümber korraldada saavutamaks efektiivsust, kas toimingute hulka vähendada või tuleks toimingutest hoopiski loobuda.
Tegevuste sõnastik

**Tegevuste sõnastik** (ingl.k. *activity dictionary*) on organisatsioonis teostatavate toimingute loetelu ja kirjeldused standardiseeritud kujul. 

Tegevuste sõnastik võib sisaldada infot tegevuste kirjelduste, äriprotsesside, funktsioonide, ülesannete, sisendite, väljundite, tarnijate, klientide, mõõdikute, kulujuhtide jms kohta, mis kirjeldavad tegevusi või nendega seotud informatsiooni. 

## Viited
Tegevuspõhine eelarvestamine

**Tegevuspõhine eelarvestamine** (inglise keeles *activity–based budgeting* – ABB) on eelarvestamise meetod, kus organisatsiooni strateegilistest eesmärkidest lähtuvalt määratakse kindlaks ja eelarvestatakse eelarveperioodil vajalike väljundite (kulukandjate) kogus ning seejärel nende väljundite saavutamiseks vajalike tegevuste ja ressursside kogus ning selleks vajalikud kulutused. 

## Viited
Tegelik nõudlus

**Tegelik nõudlus** (inglise keeles *actual demand*) on edasimüüjate/tarbijate või tootmise avatud tellimustel põhinev nõudlus. Väljastustellimus on tehtud, kuid seni täitmata, mistõttu on tooted arvutisüsteemis klientide jaoks broneeritud. Tegelikku nõudlust arvestatakse osana varem prognoositud teatud perioodi nõudlusest. 

## Viited
Kaubaaluste riiulisüsteem

**Kaubaaluste riiulisüsteem** (inglise keeles *adjustable pallet racking (APR); pallet rack*) on kaubaaluse või peenkauba tarvis mõeldud konventsionaalne riiulisüsteem, mille sügavust, hoiukohtade kõrgust ja elementide kandevõimet saab kasutamise käigus oluliselt muuta. Muutmine on võimalik riiulisüsteemi elementide ümberpaigutamisel ja elementide (nt horisontaaltalad) väljavahetamisel. 

Kaubaaluste riiulisüsteem on kaubaaluste hoiustamiseks kasutatav mitmekorruseline terasest, riiuliposti raamidest ja horisontaaltaladest (riiuliõrtest) koosnev sõrestik, mille pikkus, kõrgus ja riiulipostide vahe on kohandatav (tellitav või muudetav) vastavalt vajadusele. Toodetakse riiulikonstruktsioone EUR1 ja EUR3 tüüpi kaubaaluste hoiustamiseks erinevate vertikaalpostide kõrgustega, postidevaheliste horisontaaltalade pikkustega ja riiulipostide ning horisontaaltalade kandejõududega. 

## Viited
Aviis

**Aviis**, ka teatis (ingl.k. *advice note*) on dokument, millega edastatakse teavet (enamasti elektroonselt) saadetises sisalduvate kaupade (toodete), saadetise saatja ja saaja kohta.
Öölapsed

**"Öölapsed"** on 2021. aasta juulis esilinastunud Eesti mängufilm. 

## Filmist
Filmi keskmes on kolm õde, kes on kõik jõudnud oma elu erinevatesse etappidesse. Äsja gümnaasiumi lõpetanud Liis avastab, et planeeritud tulevik poiss-sõbraga ei olegi nii kindel. Vanem õde Karin on esimesena kodunt lahkunud ja püüab oma täiskasvanuelus toime tulla tänapäeva seksistliku ärikeskkonnaga. Õdedest noorim, sõjakas teismeline Jane ei anna järgi peoloomast sõbranna survele olla keegi, kes ta tegelikult ei ole. Ühe saatusliku öö jooksul jõuavad õed läbi elada kõikvõimalikke jaburaid olukordi, kus paljastuvad saladused ja tunded, mida ükski õdedest endale varem tunnistada pole tahtnud.

Filmi tehti ligi 20 võttekohas Tallinnas. Taustanäitlejateks oli ligi sada vabatahtlikku noort.

## Osatäitjad
* Liis – Grete Konksi
* Jane – Alice Siil
* Karin – Piret Krumm
* Pamela – Jaune Kimmel
* Markus – Mart Müürisepp
* Kate – Amanda Hermiine Künnapas
* Anton – Alo Kõrve
* Maria – Liis Lemsalu
* Robert – Kristjan Lüüs
* Liisi ema – Laine Mägi
* Liisi isa – Peeter Oja
* politseinik – Juss Haasma
* politseinik – Ott Lepland
* Kate'i peika – Lauri Pedaja
ja teised.

## Esilinastused, vaatajad
*  6.07.2021, ametlik esilinastus, Coca-Cola Plaza, Tallinn
*  9.07.2021, kinodes üle Eesti
* Avanädalavahetusel oli kinodes 4838 vaatajat
* Esimese kuu jooksul 19 492 vaatajat
* 2021. aastal oli kokku 22 339 kinokülastajat

## Auhinnad, nominatsioonid
* Auhind, EFTA - Eesti filmi- ja teleauhinnad, 2022, Parim naisnäitleja: Alice Siil; Parim meesnäitleja: Peeter Oja; parim filmistsenarist: Ewert Kivi ja Mart Raun
* Nominatsioon, EFTA - Eesti filmi- ja teleauhinnad, 2022, Mängufilmi kategoorias; Režissööri kategoorias; Meesnäitleja kategoorias - Alo Kõrve; kostüümikunstniku kategoorias - Gerly Tinn
* Osalemine, Nordic Film Days filmifestival Lübeck (Saksamaa), 2021; Laste- ja noorteprogramm

## Viited


## Välislingid
*Öölapsed. Videoklipp.
*Öölapsed. IMDb.
*Ralf Sauter. Priit Pääsuke: öösel on alati põnevam filmi teha. kultuur.postimees.ee, 12. juuli 2021.
*Mona Lii Konnapere. Ameerika klišeed eesti filmis?. Laupäevaleht LP, 7. juuli 2021.
*Kaspar Viilup. Öölapsed üritab püüda sinilindu. kultuur.err.ee, 8. juuli 2021.
Müügijärgne teenindus

**Müügijärgne teenindus** (ingl. k. *after-sales service; customer support; product support*) hõlmab pärast toodete tarnimist kliendile pakutavad teenuseid. Tüüpilisteks teenusteks on hooldus, remont ja sidekanalite kaudu pakutav nõustamine. Tegemist on klienditeeninduse valdkonnaga, mis tegeleb müüdud toodete tehnilise teenindamise ja lisateenuste pakkumisega pärast toodete kohaletoimetamist. Müügijärgne teenindamine võib hõlmata toote paigaldamist, kasutajate väljaõpetamist, kliendi varustamist kasutusjuhendiga, toodete hoolduse ja remondi korraldamist või varuosade tarnimist, toote asendamist, samuti ka kliendi nõustamist telefoni teel või interneti kaudu.  

## Viited
Varude koondhaldamine

**Varude koondhaldamine** (inglise keeles *aggregate inventory management*) on tooterühmade käsitlemine ühtse varuna, mis on vajalik varude haldamise põhimõtete väljatöötamiseks, tulemuslikkuse põhinäitajate juurutamiseks, eesmärkide püstitamiseks ja aruandluseks.  

Varude koondhaldamine võimaldab kindlaks määrata ettevõtte koguvarude soovitusliku suuruse (suurusjärgu) ning sellest tulenevalt töötada välja ja rakendada selliseid varude juhtimise ja jälgimise põhimõtteid, mis tagaksid, et kõik varude haldamise alltegevused oleksid suunatud püstitatud eesmärkide saavutamisele. 

## Viited
Optimaalne planeerimine ja ajastamine

**Optimaalne planeerimine ja ajastamine**, ka kalenderplaneerimine (ingl.k. *advanced planning and scheduling; APS*) on tootmise juhtimise protsess, mille puhul on materjalide ja komponentide varud optimaalsed vastamaks nõudlust rahuldavale tootmisele.  See on ka osa tarneahela planeerimisest, mis kirjeldab tüüpiliselt planeerimist ja toimingute ajastamist tootmises.
Csanádpalota

**Csanádpalota** on linn Ungaris Csongrád-Csanádi komitaadis Makó kreisis.

## Geograafiline asend
Csanádpalota asub Rumeenia piirist kahe kilomeetri kaugusel, kreisikeskusest Makóst ligikaudu 19 km ja komitaadikeskusest Szegedist umbes 45 km idas.

## Ajalugu
Küla on esmamainitud 1421. aastal (*Palota*). Türgi ikke ajal hävis küla mitu korda. Tühjaksjäänud küla asustasid uuesti slovakid ja hiljem ungarlased. Külasse ehitati kirik 1768. aastal. Raudteeühenduse sai Csanádpalota 1884. aastal.

Linnaõigused sai Csanádpalota 2009. aastal.

## Viited
Agiilne tootmine

**Agiilne tootmine** (ingl.k. *agile manufacturing*) hõlmab meetodeid, instrumente, tehnoloogiaid ja algatusi, mis võimaldavad tehasel või ettevõttel olla ettearvamatult muutuvas ärikeskkonnas edukas. Agiilne tootmine võimaldab rahuldada klientide vajadusi operatiivselt, rekonfigureerides kiiresti tootmisoperatsioone ja moodustades vajaduse korral uusi strateegilisi alliansse. Lisaks sellele, et see võimaldab ettevõttel saavutada kiire klienditellimuste täitmise, tähendab see ka võimekust tegevusi ja koostöösuhteid kiiresti ümber korraldada, et reageerida ootamatutele turumuutustele. 

## Viited
Koondplaan

**Koondplaan** (ingl.k. *aggregate plan*) on 2-18 kalendrikuud ettevaatav tootmisplaan, mis annab juhtidele eelnevalt informatsiooni, milliseid materjale, mil määral ja millal on vaja tellida (osta) ning milliseid muid ressursse vajatakse tootmisplaani täitmiseks. Seejuures peetakse silmas, organisatsiooni kõikide toimingute kogukulu sel perioodil oleks minimaalne.
Agiilne tarneahel

**Agiilne tarneahel** (ingl.k. *agile supply chain*) on tarneahela liik, millele on omased paindlikkus ja võime kiiresti reageerida pidevalt muutuvale nõudlusele. Toote madala müügihinna asemel keskendub nobe tarneahel eelkõige klienditeenindusele, tarnevõime tagamisele ja lühikesele täitmisajale. 

## Viited
Agiilsus

**Agiilsus** (ingl.k. *agility*) on võimekus kohanduda kiiresti ja kuluefektiivselt  muutustega turul ilma, et see mõjutaks märkimisväärselt toodete kvaliteeti ja töökindlust või osutatavate teenuste teenindustaset ja järjepidevust. See on ühtlasi tarneahela võime vastata välistele mõjuritele ja turumuutustele säilitamaks ja/või suurendamaks ettevõtte või tarneahela konkurentsieelist. 

## Viited
Donna Tartt

**Donna Louise Tartt** (sündinud 23. detsembril 1963 Greenwoodis Mississippis) on Ameerika kirjanik. 

Tema populaarseim teos on "Salajane ajalugu" (1992). Tema romaanid on veel "The Little Friend" (2002) ja 2014. aastal Pulitzeri preemia pälvinud "Ohakalind" (2013).

## Elulugu
### Lapsepõlv
Donna Tartt kasvas üles Mississippi osariigis Grenada linnas. Tema vanemad on Don ja Taylor Tartt, tal on üks noorem õde. Tema sõnul oli kõigil pereliikmetel kombeks lugeda ajaviiteks raamatuid. Ka Donnale meeldisid raamatud juba lapsest saati, ta luges varakult A. A. Milne'i, Rudyard Kiplingu, William Shakespeare'i ja Edgar Allan Poeraamatuid. Väiksena õppis Tartt tihti pikki luuletusi pähe. Kirjutama õppis ta viieaastaselt ja oma esimese luuletuse kirjutas ta 1968. aastal. Ta oli kaheksa-aastane, kui Mississippi kirjandusajakirjas trükiti tema esikteosena ära üks ta sonett. Põhikoolis ja gümnaasiumis kirjutas ta esseesid, mis käsitlesid patriotismiteemasid ning rääkisid alkoholi halbadest mõjudest. Esseede eest sai ta juba siis auhindu. Gümnaasiumi ajal kirjutas Tartt novelle surma teemadel. Õpingute kõrvalt töötas ta raamatukogus.

### Ülikoolielu
Donna Tartt astus aastal 1981 Mississippi ülikooli Oxfordi linnas. Soovides oma kirjutisi laiemini levitada, esitas ta kooli ajalehele mõned enda novellid. Tema kirjutamisstiil jäi silma toimetajale, kes otsustas need kirjutised edasi saata. Tartti novellid jõudsid New Yorgi kirjandushuviliseni ja endise Harperi toimetaja Willie Morriseni. Talle meeldisid need kirjutised väga, mistõttu ta innustas Tartti Vermonti Benningtoni kolledžisse õppima minema. Pärast aastat Mississippi ülikoolis õppimist astus Tartt 1982. aastal Benningtoni kolledžisisse, et seal kõrgharidust jätkata. Benningtonis kohtus ta mitmete nüüdseks ajaks tuntud kirjanikega, nagu Bret Easton Ellis ja Jonathan Lethem. Koos õppisid nad klassikalist filoloogiat.

Tartt kogunes koos teiste kirjanduse üliõpilastega väiksesse rühma õppejõu Claude Fredericksi ümber. Koolikaaslased pidasid õppejõudu ja tema õpilastest moodustunud ringkonda veidraks. Grupp oli väga kokkuhoidev, mistõttu pole palju nende tegemistest teada. Sellist sarnast gruppi kirjeldab Tartt oma esimeses romaanis "Salajane ajalugu", mis ilmus 1992. aastal. Sellepärast on kahtlusi, et romaanis aset leidvad sündmused võisid mingil määral olla inspireeritud Tartti enda ülikoolielust. Tartti sõnul aitasid Benningtonis veedetud aastad tema isiksust kasvatada.

Esimest romaani hakkas ta kirjutama Benningtoni kolledžis õppimise ajal. Kirjutamisele kulunud kümne aasta jooksul vahetas ta mitu korda elukohta. Pärast ülikooli lõpetamist elas ta nii sõbra juures kui ka Bostonis ja New Yorgis. Tartt käis kirjutamise kõrvalt tööl. Bostonis elades töötas ta Avenue Victor Hugo raamatupoes, New Yorgis töötas ta maalikunstiõpetaja assistendina.

Talle ei meeldi oma eraelust rääkida, sest ta soovib, et lugejad keskenduksid tema kirjutistele.

## Looming
* "Salajane ajalugu" (1992)
* "The Little Friend" (2002)
* "Ohakalind" (2013)

## Tunnustus
* 2014 – Malaparte auhind

## Viited
The Little Friend

**"The Little Friend"** (eesti keeles "Väikene sõber") on Donna Tartti 2002. aastal ilmunud romaan. Nagu tema esimene raamat "Salajane ajalugu", algab "The Little Friend" samuti surmaga. Harriet leiab oma venna aiast ülespooduna, kuid ta ei usu, et ta vend sooritas enesetapu. Ligi kümme aastat hiljem otsustab ta mõrva uurima hakata. Tartt ei ole enda sõnul huvitatud niiväga mõrvast, kuivõrd sellega kaasnevast süütundest ja kurjusest läbi aegade. Raamat on saanud kahetist kriitikat: mõnede arust on lugu sama hästi kirjutatud nagu "Salajane ajalugu", kuid teised leiavad, et "The Little Friend" on igav ega ole nii kaasahaarav kui Tartti esimene raamat.

## Viited
Ohakalind (romaan)

**"Ohakalind"** on Donna Tartti kolmas ja seni viimane romaan, mis avaldati 2013. aastal. Raamatu kaanel on 1645. aastal valminud maal, mis kannab romaaniga sama nime. Maali autor on hollandi kunstnik Carel Fabritius. Esikaanel pesitsev maal on loo tegevustikus ka sündmuste käivitaja. Nimelt varastab peategelane Theo raamatu alguses toimuva terrorirünnaku käigus maali ning kannab seda endaga elu jooksul kaasas. Romaan uurib traumat ja mälu, lugejate sõnul ka kunsti võimu meditatsioonis. Raamatu põhjal tehti 2019. aastal film, mis kannab sama nime. Aastal 2014 võitis „Ohakalind” Pulitzeri kirjandusauhinna.

## Viited
Lõppnõudlus

**Lõppnõudlus** (ingl.k. *all-time requirement*) on ühe tooteartikli kogu prognoositav (viimane) nõudlus. Kasutatakse toodete puhul, mis on jõudnud oma elutsükli viimasesse faasi, kus tootmine ühel hetkel lõpetatakse.

## Viited
Maximilian Anton Karl Baillet de Latour

**Maximilian Anton Karl Baillet de Latour** (14. detsember 1737 – 22. juuli 1806) oli Baillet' aadlisuguvõsast pärit Austria väejuht ja krahv, kes osales Prantsuse revolutsioonisõdades. 

## Elulugu
Maximilian Anton Karl Baillet de Latour sündis 1737. aastal Virtonis oma suguvõsale kuuluvas lossis. Tema nooremast vennast Ludwig Wilhelm Anton Baillet de Latour-Merlemontist sai ka hilisem ohvitser.

Latour võitles seitsmeaastases sõjas, mille ajal ülendati ta kapteniks. 1767. aastal ülendati ta majoriks ja kaks aastat hiljem ooberstleitnandiks. 1772. aastal ülendati ta ooberstiks, lisaks sai ta rügemendiülemaks. 1782. aastal ülendati ta kindralmajoriks ning viis aastat hiljem viidi ta üle Madalmaadesse, kus ta aitas kohalikku mässu maha suruda. Suurte teenete eest ülendas keiser Joseph II Latouri feldmarssal-leitnandi auastmeni, ta sai ka d'Urseli tragunirügemendi inhaberiks. Keiser Leopold II autasustas Latouri Maria Theresia militaarordeni rüütliristiga.

1794. aastal osales ta sõjategevuses Prantsusmaa vastu. Samal aastal autasustas keiser Franz II teda Maria Theresia militaarordeni komandöriristiga. Sõjategevuse ajal hävis ka tema sünniloss. 1795. aastal võitles ta edukalt Jean-Charles Pichegru armee vastu. Detsembris autasustati teda Maria Theresia militaarordeni suurristiga.

1796. aasta sõjakäigu ajal allus Latour ertshertsog Karli juhatusele. Ta juhatas Lõuna-Saksamaal 50 000-mehelist armeed. Rastatti ja Biberachi all kaotas Latour kahes lahingus Jean Victor Marie Moreaule. Aasta lõpus juhatas ta Kehli piiramist.

1798. aastal määrati Latour Moraavia ja Sileesia kindralkuberneriks. 18. märtsil 1805 määrati ta *[[Hofkriegsrat]]*<nowiki/>'i (Keiserlik Sõjanõukogu) presidendiks.

Maximilian Anton Karl Baillet de Latour suri 22. juulil 1806. Ta on maetud Viini keskkalmistule.

## Viited


## Kirjandus
* Rothenberg, Gunther E. *Napoleon's Great Adversary - Archduke Charles and the Austrian army 1792–1814*. Chalford: Spellmount. 2007. 
* Schinzl, Adolf. *"[https://de.wikisource.org/wiki/ADB:Latour,_Maximilian_Graf_Baillet_de Latour, Maximilian Graf Baillet de]". [[Allgemeine Deutsche Biographie]]*. 18. kd. 1883. 
* Wurzbach, Constantin von. "*[https://de.wikisource.org/wiki/BLK%C3%96:Baillet_von_Latour,_Maximilian_Graf Baillet von Latour, Maximilian Graf]". Biographisches Lexikon des Kaiserthums Oesterreich*. 1. kd. 1856.
Lõpptellimus

**Lõpptellimus** (ingl.k. *all-time order*) on tooteartikli viimane tellimus, kui toode on jõudnud oma elutsükli  lõpufaasi, kui selle tootmine ühel hetkel lõpetatakse. Tellimus peaks olema piisavalt suur rahuldamaks etteaimatavat nõudlust allesjäänud perioodil.
Lõppvaru

**Lõppvaru** (ingl.k. *all-time stock*) on tooteartikli varu, mis saadakse oma elutsükli lõpufaasis oleva tooteartikli läbimüügi prognoosimisel ja mis peaks katma kogu nõudluse pärast viimase tarnitava koguse kättesaamist. Lõppvaru suuruse prognoosimine on vastutusrikas tegevus, kuna ülemäära suur varu võib tekitada mittelikviidse varu, liialt väike varu aga defitsiidi tekkimise. 

## Viited
Ameerika tootmissüsteem

**Ameerika tootmissüsteem** (ingl.k. *American system of manufacturing*) on kogum tootmismeetodeid, mis arendati välja peamiselt 19. sajandil USA-s ning mille puhul keskenduti toote koosteosade vahetatavusele ja mehhaniseerimise arendamisele, samuti tööjõu kasutamise tõhususe suurendamisele.

## Viited
Analüütik

**Analüütik** (ingl.k. *analyst*) on professionaal, kes omab oskusi kasutada kvalitatiivseid ja kvantitatiivseid meetodeid andmete mõistmiseks, seletamiseks ja tõlgendamiseks.
Eeldatava hilinemise raport

**Eeldatava hilinemise raport** (ingl.k. *anticipated delay report*) on hanke- ja tootmistöötajate poolt tehtav ettekanne (teatis) ettevõtte juhtkonnale informeerimaks juhtkonna liikmeid tellimustest, mida pole tõenäoliselt võimalik õigeaegselt täita. 

## Viited
Ennetav varu

**Ennetav varu** (ingl.k. *anticipation stock; anticipation inventory*) on täiendav laovaru, mida hoitakse lisaks tavapärast nõudlust katvale varule. Võidakse hoida suureneva nõudluse katmiseks,  müügikampaaniate tarvis, hooajanõudluse katmiseks ühesuguste (ühtlaste) tootmismahtude juures ja hoidmaks ära defitsiiti hooaegadest põhjustatud, vähenenud tootmismahust tingituna. 

## Viited
Antidamping

**Antidamping** (ingl.k. *antidumping*) hõlmab seadusi ja muid õiguslikke regulatsioone, mis töötatakse välja takistamaks kaupade müüki või teenuste osutamist dampinghindadega.  Maksu, mida rakendatakse imporditud kaubale, mida müüakse hinnaga, mis on madalam kauba tavapärasest (õiglasest) väärtusest importiva maa koduturul ja mis tekitaks kahju kohalikele tootjatele, nimetatakse **[[antidampingu maks]]uks** (ingl.k. *antidumping duty*). 

## Viited
Tunnustatud tarnijate loetelu

**Tunnustatud tarnijate loetelu**, ka heakskiidetud tarnijate loetelu (ingl. k. *approved vendor list ;AVL*) on loetelu tarnijatest, kellelt ettevõte on valmis tooteid ja/või teenuseid ostma. Nimekiri koostatakse üldjuhul hanke-, ostu- ja insenertehniliste töötajate poolt, kes kontrollivad tarnijate vastavust ettevõtte jaoks olulistele kriteeriumitele. Kriteeriumiteks on kasutatav tehnoloogia, toote või teenuse funktsionaalne sobivus, finantsstabiilsus ja tarnija sooritusvõime.

## Viited
Manööverdamisala

**Manööverdamisala**, ka *perroon*,  (ingl.k. *apron space*) on maa-ala laadimislüüside ees, mis on vajalik jaotusveoautode,  haagiste ja poolhaagiste manööverdamiseks lao või terminali laadimislüüside ette kauba maha- või pealelaadimiseks. Rusikareegli järgi on manööverdamisala pikkuseks minimaalselt veoki või poolhaagisega autorongi kaks pikkust pluss 2 meetrit.

## Viited
Seenkapiteel

**Seenkapiteel** (saksa keeles *Pilzkapitell*) on ottode arhitektuuris ja vararomaanikas 10. sajandi keskpaigast 11. sajandi keskpaigani piiratud alal kasutusel olnud kapiteelitüüp, mis koosneb ümmargusest nõgusate külgedega laienevast allosast ja sellel lasuvast kumerast padjandist.

## Ajaloost
Seenkapiteel ilmub arhitektuuri 10. sajandi teisel poolel täielikult väljakujunenud ja terviklikus vormis, ilma et oleks võimalik täheldada mingeid   üleminekuvorme mingilt muult tüübilt, võimalikuks on siiski peetud selle tuletamist korintose kapiteeli lihtsustatud vormist. Sellest kujuneb hiljem mitu alamtüüpi, mis erinevad üksteisest proportsioonide, kumer- ja nõgusvormide kaareraadiuse ja nende omavahelise suhte poolest, kuid märgata on areng madalalt, peaaegu kuuljalt vormilt saledama, karikkapiteeliga sarnaneva kuju suunas.

Seenkapiteel esineb Gernrode Püha Cyriakuse kiriku idaapsiidi ülaosa sambakestel, Kölni Püha Pantaleoni kiriku ristikäigu jäänuses, Quedlinburgi Püha Wigberti kiriku krüptis, Essen-Werdeni püha Ludgeri kloostrikiriku lääneehitises ja Esseni toomkiriku lääneehitises, samuti Wendhuseni kloostris, mille varasemast ehitisest on säilinud üks sammas; 11. sajandi keskpaiga hiliseid vorme leidub Bad Münstereifeli Chrysanthuse ja Daria kirikus, Nivellesis Püha Gertrudi kloostrikiriku idakoori üksikutel sambakestel ja Wilsumi kiriku läänetorni mõnedel sammastel.

## Viited
Sabihh

**Sabihh** või **sabih** (     ) on pita- või laffa- leiva võileib, mis on frititud baklažaanide, kõvaks keedetud munade, tükeldatud salati, peterselli, amba- ja tahinikastmega.  Sabichi müüakse paljudes ettevõtetes kogu Iisraelis.

## Viited
Bácsalmás

**Bácsalmás** (horvaadi keeles *Aljmaš* või *Bačaljmaš*, saksa keeles *Almasch*, serbia keeles Аљмаш) on linn Ungaris Bács-Kiskuni komitaadis, Bácsalmási kreisi halduskeskus.

## Geograafiline asend
Bácsalmás asub Serbia (Vojvodina) piirist 8 km kaugusel, komitaadikeskusest Kecskemétist ligikaudu 90 km lõunaedelas.

## Ajalugu
Asula oli olemas juba avaaride ajal. Türgi ikke lõppemise järel oli piirkond inimtühi ja seda hakati uuesti asustama. 1735. aastal mainitakse seda väikese külana Felső-Almásina. Kirik ehitati külla 1740. aastal. 1780. aastal saabus piirkonda saksa asunikke. Turulinna staatuse asi asula 1803. aastal, kuid kaotas selle 1871. aastal. Raudteeühenduse sai asula 1885. aastal. Praegust nime kannab Bácsalmás ametlikult 1904. aastast. Pärast Esimese maailmasõja lõppu oli Bácsalmás kuni 1921. aasta suveni Serbia okupatsiooni all. 1945. aastal saadeti asula saksa rahvusest  elanikkond riigist välja.

Linnaõigused sai Bácsalmás 1986. aastal.

## Sõpruslinnad
* Backnang, Saksamaa
* Bajmok, Serbia
* Bezdan, Serbia
* Bizovac, Horvaatia
* Borsec, Rumeenia
* Gizałki vald, Poola
* Veľký Meder, Slovakkia

## Viited
Ingvild Kjerkol

**Ingvild Kjerkol** (sündinud 18. mail 1975 Stjørdalis Nord-Trøndelagi maakonnas) on Norra poliitik, ta on Norra Töölispartei liige. Ta oli 14. oktoobrist 2021 kuni 12. aprillini 2024 Norra tervihoiu- ja sotsiaalse kindlustuse minister Jonas Gahr Støre valitsuses.

Ta lõpetas keskkooli Stjørdalis. Aastatel 1994–1995 töötas ta au pair'ina Fontainebleaus Prantsusmaal. Aastal 1998 lõpetas ta Trondheimis asuva *Norges teknisk-naturvitenskapelige universitet*i, kus ta õppis psühholoogiat ja informaatikat. Lisaks lõpetas ta *Høgskolen i Sør-Trøndelag*'i (asub samuti Trondheimis) erialal arvutite tehniline teenindamine ja remont.
Tellimuspõhine lõppkooste

**Tellimuspõhine lõppkooste** (ingl.k. *assemble to order; ATO*) on strateegia ja tootmisviis, mille puhul toote valmistamise, lõpliku koostamise ja pakendamise käivitajaks on kliendi tellimus, mitte nõudluse prognoosimine. Kliendi tellimuse saabumisel koostatakse eeltöödeldud materjalidest, sõlmedest ja tootekomponentidest valmistoode vahetult enne tarnimist. 

Olulised koostedetailid varutakse või toodetakse prognoosile tuginedes enne tellimuste laekumist, ent valmistoodete kooste toimub ainult tellimuste alusel. On üldjuhul kasutatav juhul, kui vähem kui 20% tootele väärtuse lisamisest toimub pärast tellimuse vastuvõtmist ja kogu vajalik projekt- või protsessidokumentatsioon on tellimuse vastuvõtmise ajal olemas. 

## Seotud terminid
Sarnane termin on **lõppkooste** (ingl.k. *final assembly*), mille all mõeldakse lõpptoodete koostamist komponentidest ja sõlmedest koostetehases või kolmanda osapoole teenuseosutaja ruumides. Üldjuhul on lõpliku koostamise aluseks kliendi tellimus. See on tarbimisvalmis lõpptoote kokkupaneku kõrgeim võimalik tase enne selle lähetamist kliendile. 

**Müügikomplektide koostamine** (ingl.k. *assembling*) on lihtsakujuline komponentide või osade kokkupanek kindlaksmääratud ühikuteks laos enne saadetise lähetamist kliendile. Müügikomplektide koostamine vähendab vajadust hoida laos eelkoostatud valmistoodete komplektide varusid, kuid suurendab kliendisaadetise ettevalmistamise aja- ja tööjõukulu.
Koosteliin

**Koosteliin** (ingl.k. *assembly line*) on süsteem järjestikku paigutatud masinatest, seadmetest, töövahenditest ja töötajatest, mis võimaldab koostada (lõpp)toodet liigutades koostatavat toodet järk-järgult piki koosteliini ühelt töökohalt teisele kuni toote täieliku valmimiseni. Koosteliini isaks peetakse Henry Fordi, kes võttis selle kasutusele sõiduautode tootmisel 20 sajandi algusaastail.
Oletatav vastuvõtt

**Oletatav vastuvõtt**, ka eeldatav vastuvõtt (ingl.k. *assumed receipt*) on põhimõte, mille järgi saadetise vastuvõtul eeldatakse, et saadetise sisu vastab tarnija poolt edastatud tarneteatisele. Laos vastuvõtmisega seotud töötajad ei tuvasta kaubasaadetise koosseisu ega võrdle seda kaubadokumendiga. Põhimõtte rakendamine eeldab kliendi ja tarnija vahelist usalduslikku koostöösuhet. Praktikas kasutatakse eeldatud vastuvõtu põhimõtet koos kooditehnoloogia ja EDI teel edastatavate tarneteatistega. Eeldatud vastuvõtu kasutamine võimaldab loobuda paberkandjal saatedokumentide lisamisest saadetisele ning kiirendada vastuvõtutoiminguid. 

## Viited
ATA-carnet

***ATA-carnet*** (eesti k. ATA-märkmik) on tollidokument, mille eesmärk on hõlbustada kaupade ajutist sissevedu riiki ja kohustuslikku, muutmata kujul taasväljavedu ilma tollitoiminguid läbimata. *ATA carnet* on rahvusvaheline tollidokument, mida selle omanik võib kasutada kaupade ajutiseks riiki toomiseks tavapäraste tollidokumentide asemel impordi- ja käibemaksu tasumata. *ATA Carnet* on garantiidokument, millega tagatakse impordimaksu ja käibemaksu tasumine juhul, kui riiki ajutiselt sisse veetud kaubad peaksid jääma välja viimata. *ATA Carnet*'iga on ühinenud üle maailma 92 riiki. 

ATA-märkmiku kasutamisel puudub vajadus tollideklaratsiooni järele riiki sisseveol, samuti tagatise (tolli- ja muude maksude) maksmiseks sihtriigis. ATA-märkmiku kasutamine on laialt levinud näiteks kontsertide ja messide korraldamisel messi- ja kontserdivarustuse ajutisel sisseveol.  

Ajutine sissevedu tähendab tolliprotseduuri, mille alusel teatud kaupu võib tolliterritooriumile sisse vedada impordimaksudest ja -lõivudest vabastatuna teatud tingimustel, rakendamata impordikeelde ja -piiranguid. Ajutiselt sisseveetavad kaubad peavad olema imporditud kindlal eesmärgil ja ette nähtud reeksportimiseks (taasväljaveoks) kindla ajavahemiku jooksul muutusteta kujul, välja arvatud nende kasutamisest tingitud amortisatsioon. 

Ajutise sisseveo luba antakse järgmistele kaupadele:
* näituste ja messide eksponaadid;
* tooted, mida soovitakse eksponeerida üritustel;
* reklaam- ja demonstratsioonmaterjalid (heli-, video- ja muud salvestused, filmid jms); 
* heli- ja videosalvestusseadmed, tõlkimisseadmed jms varustus. 
Riiki on lubatud vedada kaupu ajutiselt tingimusel, et need on tuvastatavad ajutise sisseveo lõppedes. Ajutine sissevedu lõpetatakse harilikult ajutise sisseveo loa saanud kaupade reeksportimise ehk taasväljaveoga. 

Ajutise sisseveo võib lõpetada:
* pannes kaubad hoiule vabasadamasse või vabapiirkonda, tollilattu või allutades need tollitransiidi protseduurile hilisema eksportimise või muu lubatud käsitlemise eesmärgil;
* tollivormistusega siseringluseks, kui tingimused seda õigustavad ja riigi seadused lubavad, lähtudes sellisel juhul rakendatavatest tingimustest ja formaalsustest;
* kui kaubad on tõsiselt kahjustatud õnnetuse või vääramatu jõu tõttu ja  tollivõimude otsuse kohaselt maksustatud impordimaksude ja -lõivudega. 
## Viited
Kollane püsipoorik

**Kollane püsipoorik** (*Perenniporia subacida*) on klassi *[[Agaricomycetes]]* torikulaadsete seltsi kuuluv seente liik.

Seen kasvab lamakuusel.

## Välislingid
*
Volitatud ettevõtja

**Volitatud ettevõtja** (ingl.k. *authorised economic operaator; AEO*) on ettevõte, kelle äritegevus on seotud tolliformaalsuste teostamisega, kes osaleb rahvusvahelises tarneahelas ning kes vastab järgmistele AEO sertifikaadi väljastamise kriteeriumitele: 

* taotleja tegevus peab olema seotud tolliformaalsuste teostamisega ning vastama tollieeskirjadele; taotlejal on tollikontrolli läbiviimist võimaldav äridokumentide ja vajaduse korral ka logistiliste andmete arvestussüsteem; 
* taotleja on maksejõuline; 
* taotleja tegevus vastab julgeoleku ja turvalisuse standarditele. 

Volitatud ettevõtja on Euroopa Liidus tolliga seotud toimingutes usaldusväärne ja saab kogu ühenduse ulatuses kasutada tolli poolt võimaldatavaid soodustusi. 

**Volitatud ettevõtja sertifikaat** (ingl.k *authorised economic operator certificate*) on sertifikaat, mis tõendab ettevõtte volitatud ettevõtja staatust. Kasutusel on kolme liiki AEO sertifikaate: 

* **AEOC** sertifikaat – tollialased lihtsustused. Mõeldud ettevõtetele, kes taotlevad tollieeskirjadega ettenähtud lihtsustusi. 
* **AEOS** sertifikaat – turvalisus ja julgeolek. Mõeldud ettevõtetele, kes taotlevad turvalisuse- ja julgeolekualaseid tollikontrolli hõlbustusi kauba sisse toomisel ühenduse tolliterritooriumile või kauba välja viimisel ühenduse tolliterritooriumilt. 
* **AEOF** sertifikaat – tollialased lihtsustused/turvalisus ja julgeolek. AEOF sertifikaat hõlmab kõiki eelnimetatud soodustusi.

Volitatud ettevõtja staatusega kaasnevad üldjuhul järgmised soodustused: 

* väheneb füüsiliste ja dokumendi tollikontrollide arv; 
* tollikontroll toimub eelisjärjekorras; 
* toll võib eelteavitada ettevõtet tollikontrollist; 
* ettevõte saab valida tollikontrolli teostamise kohta; 
* lihtsam menetlus teiste tollilubade väljastamisel; 
* õigus esitada ülddeklaratsioonides vähem andmeid.
Taeliku-peenpoorik

**Taeliku-peenpoorik** (*Skeletocutis brevispora*), ka taelikutarrik, on peenpooriku perekonda kuuluv seeneliik.

Seen kasvab kuuskede lamatüvedel, tumepruuni või helepruuni taeliku surnud viljakehadel.

## Välislingid
*
Automaatne tellimine

**Automaatne tellimine** (ingl.k. *automated store ordering*) on jaekaubanduses varusid täiendava tellimuse automaatne genereerimine majandustarkvara varude juhtimise mooduli poolt läbimüügi-, olemasolevate varude ja tarneandmete alusel. 

## Viited
Automaatne tuvastus

**Automaatne tuvastus**, ka automaatne andmetuvastus (ingl.k. *automatic identification; Auto ID*) on esemete, objektide, inimeste, toimingute jms äratundmine tehniliste seadmete abil ja vastavate andmete edastamine andmekogumissüsteemi. Toimingute eesmärk on vähendada ajakulu tuvastamisel ja vigu andmete sisestamisel tarkvarade andmebaasidesse. 

Automaatne tuvastamine on objektide või subjektide automaatse tuvastamise, nende kohta andmete kogumise ja nende otse infosüsteemi ilma inimese sekkumiseta sisestamise meetodite üldnimetus. Automaatse andmetuvastuse tehnoloogiate alla kuuluvad optiline andmetuvastus (vööt- ja maatrikskoodi tehnoloogia), elektromagnetiline ehk raadiosageduslik tuvastamine (RFID), optiline tekstituvastus (OCR), biomeetriline tuvastamine,  häältuvastamine jms identifitseerimistehnikad.  

Automaatse andmetuvastamisega koos toimub automaatne andmehõive ehk tuvastatud andmete edastamine arvutitarkvarasse. Automaatne andmehõive (ingl. *automatic data capture*) on teksti ja/või numbrilisel kujul andmete sisestamine arvutitarkvarasse kasutades erinevaid andmetuvastustehnoloogiaid ja –seadmeid.
Automaatne täiendamine

**Automaatne täiendamine** (ingl.k. *automatic replenishment; AR*) on toiming ja süsteem tooteartiklite varude täiendamiseks tarnijate poolt arvestades keskmist nõudlust ja võimalikku nõudluse muutumist tulevikus. Varude automaatse täiendamisega püütakse hoida varusid optimaalsel tasemel, tagades toodete saadavust. 

## Viited
Autologistika

**Autologistika** (ingl.k. *automotive logistics; vehicle logistics*) on logistika funktsiooniülene valdkond, mis tegeleb uute või kasutatud autode transpordiga raudteel, veeteedel ja maanteel, autode vaheladustamisega sadama- ja sisemaa ladudes ning terminalides ja erinevate lisaväärtusteenuste osutamisega auto koostetehaste jaotusahelates. 

## Viited
Vöötkooditehnoloogia

**Vöötkooditehnoloogia** (ingl.k. *bar code technology*) on automaatse tuvastamise tehnoloogia, mis põhineb andmete salvestamisel eri laiusega mustade triipude ja nende vahede kombinatsioonide abil paberkandjal. Lugemisseadmed koos arvutitarkvaraga suudavad lugeda eri laiusega mustade triipude ja nende vahede kombinatsioonidega edasiantavat numbrilist ja tähestikulist informatsiooni. Triipude ja nende vahede kindlaksmääratud kombinatsioonidega antakse edasi vajalikke numbreid ja/või tähti. millest omakorda moodustub inimesele loetav tekst.
Riiuliposti tald

**Riiuliposti tald**, riiuliposti alusplaat (ingl. k. *base plate*) on metallist või plastikust horisontaalne plaat, mis asetatakse riiulite paigaldamisel riiuliposti otsa ja põrandapinna vahele. Riiulitald vähendab/ühtlustab posti poolt põrandapinna ühikule  avaldatavat rõhku. Ka riiulitalda kasutades võib ulatuda selle poolt avaldatav rõhk tasemeni 100 kg/cm2.

## Viited
Baasvarusüsteem

**Baasvarusüsteem** (ingl.k. *base stock system*) on varuhaldussüsteem, mille puhul tehakse täiendustellimus alati pärast seda, kui varu laost väljastatakse ning täiendustellimuse maht on võrdne väljastatud kauba mahuga. 

## Viited
Primaartarneahel

**Primaartarneahel** (ingl.k. *basic supply chain*) on tarneahel, mis koosneb ettevõttest ja sellega vahetult seotud tarnijast ning kliendist, kes omakorda on ühendatud vähemalt ühe või enama toodete, teenuste, finantside ja informatsiooni üla- ning allvooga. 

## Viited
Partiinumber

**Partiinumber** (ingl.k. *batch number; lot number*) on tootja poolt enamasti ühest tooteartiklist koosnevale tootepartiile omistatav numbriline kood, mida kasutatakse toodete liikumise jälgimiseks tarneahelas. Partiinumbri alusel saab tarneahelas tuvastada ka konkreetse kaubapartii tootjat, tootmisaega jms. See on tootmise või kooste käigus ühele tootele või tootepartiile omistatav unikaalne number (numbrite kombinatsioon) võimaldamaks tuvastada konkreetseid tooteid ja jälgida nende liikumist tarneahelas. 

## Viited
Rühmkomplekteerimine

**Rühmkomplekteerimine** (ingl.k. *batch picking*) on väljastustellimuste komplekteerimise meetod, mille puhul laotöötaja komplekteerib riiulikoridorides liikudes korraga mitme väljastustellimuse tooted. Rühmkomplekteerimine on efektiivne töömeetod suure pindalaga ladudes mõne artiklireaga, väikeste tootekoguste komplekteerimisel. Mitme tellimuse samaaegse komplekteerimisega saavutatakse tavaliselt suurem tootlikkus kui ühe tellimuse kaupa komplekteerimisel. Võib eeldada ka komplekteerimisjärgset toodete uuesti sorteerimist.

## Viited
Tagasiajastamine

**Tagasiajastamine**, tagasisuunatud kavandamine, ka tagurpidi planeerimine (ingl.k. *backward scheduling; back scheduling*) on toimingute ajastamisviis, kus mingi tegevuse alustamisega ajastamise planeerimist alustatakse tellimuse täitmise või tegevuse teostamise tähtajast liikudes ajas tagasi, et täitmisaja alusel arvutada välja tootmise alustamise, ostutellimuste esitamise jms. kuupäevad. Tagasiajastamine on vastand edasiajastamisele. 

Tegemist on meetodi ja praktikaga, mida kasutatakse tegevuste jada kindlaksmääramiseks ja nendeks tegevusteks kuluvate aegade arvutamiseks tuvastamaks aega (kuupäeva), millal on vaja toimingutega alustada, et need saaksid sooritatud nõutud ajaks (kuupäevaks). See on tegevuste ajalise kavandamise põhimõte, kus tähtaegade põhjal määratakse hiliseim hetk, kus tööga peab alustama. Kasutatakse ostutegevuses, tootmises ja logistika ning tarneahela juhtimisel.
Väljastegemise lõpetamine

**Väljastegemise lõpetamine** (ingl.k. *backsourcing*) on teisest ettevõttest tellitud protsessi või toimingute tellimise lõpetamine kolmanda osapoole logistikateenuste või tootmisteenuse osutajalt ja nende  teostamise alustamine oma ettevõttes (seesttellimine). Teostatakse kas pärast lepingu kehtivuse aja lõppemist või lõpetatakse leping partneriga ennetähtaegselt enamasti seoses ebapiisava sooritusvõime ja/või kvaliteedi,  madala efektiivsuse, vastastikuse usalduse kadumise jms probleemide ilmnemisel ja jätkumisel.
Rühmavabastus

**Rühmavabastus** (ingl.k. *batch release*) lao väljastustellimuste vabastamine laos osade kaupa määratud ajahetkedel tööpäeva jooksul. Tellimuste kinnihoidmine enne nende vabastamist komplekteerimiseks põhjustab nende kuhjumise infosüsteemis.

## Viited
Dombrád

**Dombrád** on linn Ungaris Szabolcs-Szatmár-Beregi komitaadis Kisvárda kreisis.

## Geograafiline asend
Dombrád asub Tisza paremal kaldal, kreisikeskusest Kisvárdast ligi 12 km läänes ja komitaadikeskusest Nyíregyházast umbes 34 km põhjakirdes. 

## Ajalugu
Asulat on esmamainitud 1067. aastal. 19. sajandil ühendati Dombrádiga Óntelek. Kitsarööpmelise raudteeühenduse sai asula 1905. aastal. Suurkülaks sai Dombrád 1971. aastal. 2000. aastal esindas Dombrád Ungarit Euroopa õitsvate linnade ja külade konkursil. Dombrád sai hõbemedali ja lisaks veel ka Maailma Aednike Assotsiatsiooni eriauhinna. Linnaõigused anti Dombrádile 1. juulil 2000.

## Viited
Biomeetriline tuvastamine

**Biomeetriline tuvastamine** (ingl.k. *biometrical identification*) on tuvastamisel ja infoturbes kasutatav autentimismeetod, mis põhineb mõõdetavate ja automaatselt kontrollitavate bioloogiliste parameetrite, näiteks sõrmejälgede või kõne analüüsil. 

## Viited
Plokkskeem

**Plokkskeem** (ingl.k. *block diagram*) on süsteemi iseloomustav diagramm, mille puhul esitatakse selle osad ja/või funktsioonid kastidega, mis on omavahel ühendatud nendevahelisi seoseid ja sõltuvusi iseloomustavate joontega. Plokkskeemid ei sisalda detailset informatsiooni ja neid kasutatakse enamasti abstraheerimise kõrgemal tasemel mõistmaks  süsteemi üldist kontseptsiooni.
Toestamine

**Toestamine**, liikumahakkamise blokeerimine (ingl.k. *bracing; blocking*) on kaubasaadetise pakkeüksuste toestamine puidust, metallist või muust materjalist tugedega (õhkkotid) nende laadimise ajal poolhaagisesse, konteinerisse või muusse veoühikusse hoidmaks ära nende liikumahakkamist veo ja laadimise ajal. 

## Viited
Materjalide loetelu

**Materjalide loetelu**, tootespetsifikatsioon (ingl.k. *bill of materials (BOM*) on materjalide, tootekomponentide, sõlmede ja koostisosade täielik, struktureeritud nimekiri koos näidatud kogustega (hulgaga), mis on vajalikud konkreetse toote valmistamiseks (koostamiseks). See on dokument, mis hõlmab kõiki materjale ja allkooste, mis on vajalikud ühe lõpptooteühiku tootmiseks, sealhulgas koguseid ja koostamise järjekorda. Tegu on MRP-süsteemi põhilise infosisendiga keskse tootmiskava kõrval. 

## Viited
Biolagunev jääde

**Biolagunev jääde** (ingl.k. *biodegradable waste*) on igasugune jääde, mida on võimalik kas aeroobselt või anaeroobselt lagundada, nagu näiteks toidu- ja aiajäätmed, paber, papp jms.
Täht-peenpoorik

**Täht-peenpoorik** (*Skeletocutis stellae*), vanasti tähttarrik, on peenpooriku perekonda kuuluv seeneliik.

Seen kasvab kuuskede lamatüvedel.

## Viited

## Välislingid
*
Võimendusprintsiip

**Võimendusprintsiip** (ingl.k. *boosting principle*) on põhimõte, mille kohaselt suhteliselt väike kulusääst sisseostetavate materjalide, toodete ja teenuste hinnas mõjutab ettevõtte tulemit rohkem kui samaväärne muude kulude vähenemine ja müügitulemuse paranemine.
Pudelikael (logistikas)

**Pudelikael** (ingl.k. *bottleneck*) on logistika ja tarneahela juhtimise kontekstis piirang, takistus või planeeritud tegevus, mis kitsendab (piirab) väljundit või kapatsiteedi kasutamist. Ühtlasi koht tarneahelas, kus mingi mõjutegur piirab tootmisvoogu ja/või varude liikumist. Nõudlusahelas nimetatakse pudelikaelaks esimest lüli, mis hakkab nõudluse kasvades nõudlusahelas mahtude suurenemist takistama. Enamasti kaasneb sellega materjalide või pooltoodete varude kuhjumine pudelikaela ette ja toodete defitsiit järgnevates lülides. Pudelikael määrab tarneahela läbilaskevõime. 

## Viited
Viimane (Blacky)

**"Viimane"** on ansambli Blacky 2017. aastal välja antud kogumikalbum.

## Lood
Kõik lood on kirjutanud Lea Dali Lion, välja arvatud, kus on märgitud.

## Viited
Kuuse-jänesepäss

**Kuuse-jänesepäss** (*Pelloporus leporinus*), ka jänesepässik, kuuse-ebapuidik, on liik seeni taelikuliste (*Hymenochaetaceae*) sugukonnast, taelikulaadsete (*Hymenochaetales*) seltsist.	

## Viited

## Välislingid
*
Psühhedeelne rokk

***Psühhedeelne'' ''rokk*** on rokkmuusika stiil, mis on inspireeritud, mõjutatud või psühhedeelse kultuuri esindaja, mille keskmes on taju muutvad hallutsinogeensed uimastid. Muusika hõlmas uusi elektroonilisi heliefekte ja salvestustehnikaid, laiendatud instrumentaalsoolosid ja improvisatsiooni. Paljud psühhedeelsed grupid erinevad stiili poolest ja sageli kasutatakse seda silti võltslikult.

Stiil sai alguse 1960. aastate keskel, Suurbritannia ja Ameerika muusikute seas.
Tullni nõgu

**Tullni nõgu** (saksa: *Tullnerfeld*) on settenõgu Ida-Alpidest põhja pool, mille on üles paisanud Doonau jõgi.

Üsna tasane ala on viljakas ja spindlikujuline loopealne, mille pindala on 48x14 km. Doonau suubub nõkku Krems an der Donaus ja väljub sealt Korneuburgis. Nõgu on settinud pinnas, mis on täidetud Doonau ja teiste Baieri kiltmaa jõgede tertsiaarsete setete ja kruusa ladestustega. Selle viljakatel terrassidel kasvatatakse nisu, maisi, kartulit ja suhkrupeeti.
Hulgipakendamine

**Hulgipakendamine**, ka **rühmpakendamine** (inglise keeles *bulk packing; cartonization*), on tegevus, mille käigus asetatakse väiksed pakkeüksused (müügipakendid) suuremasse pakendisse (hulgimüügi- või rühmapakendisse), hoidmaks ära väikeste pakendite vigastamist ja kadu ning hõlbustamaks kaupade vastuvõtmist, väljastamist ning muid kauba käitlemise toiminguid laos. 

## Viited
Masskomplekteerimine

**Masskomplekteerimine** (ingl.k. *bulkpicking*) on ladudes kasutatav väljastustellimuste komplekteerimismeetod, mida kasutatakse siis, kui lühikese aja jooksul on vaja väljastada laost palju samadest tooteartiklitest koosnevaid tellimusi. Tegu on tõhusa komplekteerimismeetodiga, mille puhul väljastab infosüsteem artiklipõhise komplekteerimislehe. Selle alusel võetakse hoiukohtadelt välja kõik samaliigilised tooteartiklid, mis seejärel jaotatakse väljastusalal väljastustellimuste vahel. 

## Viited
EBS Gümnaasium

**EBS Gümnaasium** on eragümnaasium Tallinnas aadressil Ants Lauteri 3.

Gümnaasium rajati Estonian Business Schooli juurde 1997. aasta varakevadel ja selle nimi oli algselt **Ärigümnaasium**. Alates 1. septembrist 1999 on kooli nimi **EBS Gümnaasium**.

## Viited
Vaires-sur-Marne

**Vaires-sur-Marne** on Prantsuse kommuun, mis asub Seine-et-Marne'i departemangus Île-de-France'i piirkonnas.

Vaires-sur-Marne piirneb lõunas Marne'i jõega ja põhjas riigimaanteega nr. 34. See linn asub Pariisist 22 km idas ja 20-minutilise rongisõidu kaugusel Gare de l'Estist. Seda teenindab Vaires-Torcy jaam liinil P: Transilien Paris-Est-Meaux liin Chellesi kaudu. Just Vairesest, sellest jaamast veidi ida pool, saab alguse LGV Est, liin, millel saavutatakse raudtee maailma kiirusrekord 574,8 km/h.

Linna kõrgus merepinnast kõigub 38 meetrist kuni 52 meetrini kõrgeima punkti puhul, linn asub ligikaudu 42 meetri kõrgusel merepinnast. See on klassifitseeritud seismilisuse tsooni 1, mis vastab väga madalale seismilisusele.
Rae Gümnaasium

**Rae Gümnaasium** on riigigümnaasium Rae vallas Jüri alevikus aadressil Aruküla tee 22.

Kool alustab tegevust 1. septembril 2024.
Zeiselmauer-Wolfpassing

**Zeiselmauer-Wolfpassing** on vald *(Gemeinde)* Austrias Alam-Austria liidumaal Tullni ringkonnas.

Zeiselmauer-Wolfpassing asub Tullni nõos, mis ümbritseb Tullni linna. Doonau jõgi jaotab territooriumi kahte ossa; veidi rohkem kui 50 % territooriumist on kaetud metsaga.

## Ajalugu

*[[Castra]] Cannabiaca* (Zeiselmaueris) oli Rooma Noricumi provintsi Limes Norici osa.

## Majandus, liiklus, taristu

1999. aastal oli külas 20 talu, samas 2001. aastal loetleti Zeiselmauer-Wolfpassingis 72 mittepõllumajanduslikku ettevõtet. Tööjõus osalemine moodustas samal aastal veidi rohkem kui 48%.

Zeiselmaueri küla läbivad läänest itta kaks liiklusarterit, need on Bundesstraße 14 ja raudteeliin S40, mis on osa Viini S-Bahni süsteemist, mis ühendab [Wien Franz-Josefs-Bahnhof] [Tulln an der Donau ja Sankt Pölteni linnaga läänes. Wolfpassingis asuv Landesstraße L118 on tuntud ummikute poolest tipptundidel, kuna sellel on fooridega reguleeritud kitsas üherealine lõik.

## Vaatamisväärsusi

* Rooma kindlus "Cannabiaca", mis on u. 2000 aastat vana
* Roomakatoliiklik kirik Zeiselmaueris
* Mõned muud ajaloolised hooned

## Viited
Denatsifitseerimine

**Denatsifitseerimise** oli Teine maailmasõja nelja võitjariigi 1945. aasta juulist ellu viidud poliitika, mille eesmärk oli vabastada Saksamaa ja Austria ühiskond, kultuur, ajakirjandus, majandus, õigussüsteem ja poliitika kõigist natsionaalsotsialismi mõjudest. 

Denatsifitseerimise aluseks olid 1945. aasta veebruaris Jalta konverentsil vastu võetud otsused, USA välisministeeriumi 26. aprilli 1945. aasta direktiiv JCS 1067 ja 1945. aasta augusti Potsdami leping.

## Viited
Zwentendorf an der Donau

**Zwentendorf an der Donau** on vald *(Marktgemeinde)* Austrias Alam-Austria liidumaal Tullni ringkonnas.

See asub Tullni nõos Doonau lõunakaldal. Koht pälvis avalikkuse tähelepanu kui ainsa Austria tuumaelektrijaama asukoht, mis valmis, kuid ei hakanud tööle. Referendumil 5. novembril 1978 hääletas napp 50,5% enamus Zwentendorfi tuumaelektrijaama kasutuselevõtu vastu.

## Ajalugu

Zwentendorfi lähedal oli 1.-5. sajandil *[[Castra]] Asturis*. See oli Rooma Noricumi provintsi *[[Limes]] Norici* osa.

## Vaata ka

* Tuumavastane liikumine Austrias
* Freda Meissner-Blau
* Hildegard Breiner
* Zwentendorfi tuumaelektrijaam

## Viited